ΓΡΑΠΤΗ ΕΡΩΤΗΣΗ E-1968/99

υποβολή: Piia-Noora Kauppi (PPE-DE) προς την Επιτροπή

(5 Νοεμβρίου 1999)

Θέμα: Ο ορισμός της τύρφης στην οδηγία για τη φορολογία των ενεργειακών προϊόντων

Στην πρότασή της για την έκδοση οδηγίας του Συμβουλίου σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων (COM(97)0030 τελ. C4-0155/97 97/0111(CNS))(1) η Επιτροπή εξέτασε και τη φορολογία της τύρφης. Στη Φινλανδία για παράδειγμα οι τυρφώνες είναι σημαντικός φυσικός πόρος, και οι κυβόλιθοι τύρφης που προέρχονται από αυτούς καλύπτουν το επτά τοις εκατό των ενεργειακών αναγκών της Φινλανδίας. Από την παραγωγή τύρφης προσπορίζονται τα προς το ζην έμμεσα ή άμεσα περίπου 6.500 άνθρωποι. Η τύρφη δεν έχει χαρακτηρισθεί μέχρι τώρα ανανεώσιμη πηγή ενέργειας όπως το ξύλο. Στην πραγματικότητα η τύρφη σε σύγκριση με το ξύλο είναι μια ανανεώσιμη πηγή ενέργειας, ο κύκλος ανανέωσης της οποίας είναι μακρότερος.

Η χρήση τύρφης είναι θεμελιώδους σημασίας για την προσπάθεια χρησιμοποίησης ανανεώσιμων πηγών κατά την παραγωγή ενέργειας. Χωρίς την παράλληλη χρήση τύρφης ο όγκος των καυστήρων που έχουν σχεδιασθεί για καύση ξύλου δεν είναι επαρκής και ούτε είναι εφικτή η επωφελής τους απόδοση. Η τύρφη χρησιμοποιείται μόνο κατά την εντόπια παραγωγή ενέργειας, και ως εκ τούτου δεν έχει επίδραση στην εσωτερική αγορά της Ευρώπης.

Πώς προτίθεται η Επιτροπή να διασφαλίσει ότι η εκπονούμενη οδηγία για τη φορολογία της ενέργειας θα λαμβάνειπόψη τη σημασία της τύρφης στην περιφερειακή παραγωγή ενέργειας; Προτίθεται η Επιτροπή να αναγνωρίσει στο μέλλον ότι η τύρφη έχει τις κατάλληλες ιδιότητες, ώστε να αποτελεί ανανεώσιμη πηγή ενέργειας; χει την πρόθεση η Επιτροπή να διασφαλίσει ότι θα εξακολουθήσει ναπάρχει στο μέλλον η πιθανότητα να χρησιμοποιείται αποτελεσματικά η τύρφη για την παραγωγή ενέργειας στις σκανδιναβικές χώρες;

(1) ΕΕ C 139 της 6.5.1997, σελ. 14.

Απάντηση της κ. de Palacio εξ ονόματος της Επιτροπής

(3 Δεκεμβρίου 1999)

Η πρόταση της Επιτροπής οδηγίας του Συμβουλίου περί κοινοτικού πλαισίου για την φορολόγηση των ενεργειακών προϊόντων, στην οποία αναφέρεται η κ. βουλευτής, αφορά όλα τα ενεργειακά προϊόντα, συμπεριλαμβανομένης της τύρφης. Η τύρφη, είτε είναι συσσωματωμένη είτε όχι, καλύπτεται από το άρθρο 2, παράγραφος 1(γ) της πρότασης, εφόσον εμπίπτει στον κωδικό 27 03 της συνδυασμένης ονοματολογίας.

Η Επιτροπή θεωρεί ότι η προταθείσα οδηγία θεσπίζει ευέλικτο κοινοτικό πλαίσιο για τη φορολόγηση ενεργειακών προϊόντων όπως η τύρφη, πράγμα το οποίο επιτρέπει στα κράτη μέλη να αναδιαρθρώσουν τα εθνικά φορολογικά συστήματά τους ώστε να επιτύχουν του εθνικούς στόχους σε θέματα περιβάλλοντος, απασχόλησης, μεταφορών και ενεργειακής πολιτικής, ενώ ταυτόχρονα σέβονται ένα κεντρικό κοινοτικό επίτευγμα: την ενιαία αγορά.

Επιπλέον η Επιτροπή θεωρεί ότι η καύσιμη τύρφη έχει ειδικά χαρακτηριστικά τα οποία δυσχεραίνουν την κατάταξή της. Ως οργανική ουσία η οποία σχηματίστηκε σε περίοδο πολλών χιλιετιών με τη συσσώρευση φυτικών καταλοίπων κάτω από αναερόβιες συνθήκεςδατοκορεσμού, η τύρφη περιέχει τις περισσότερες από τις οργανικές χημικές ενώσεις των αρχικών φυτών που τη δημιούργησαν και συνεπώς μπορεί να θεωρηθεί ως καύσιμο με οργανική βάση. Ωστόσο η Επιτροπή λόγω του χρόνου ανανέωσης ο οποίος καλύπτει πολλές χιλιετίες, δεν θεωρεί την καύσιμη τύρφη ως ουσιαστικά ανανεώσιμο πόρο. Αυτή η άποψη συμφωνεί με τις κατευθυντήριες γραμμές για τις εθνικές απογραφές των αερίων που συμβάλλουν στο φαινόμενο του θερμοκηπίου βάσει της σύμβασης πλαισίου των Ηνωμένων Εθνών για την αλλαγή του κλίματος (UNFCCC), τις οποίες καθόρισε η Διακυβερνητική Ομάδα για την Αλλαγή του Κλίματος (IPCC).

Η Επιτροπή γνωρίζει τη σημασία της τύρφης ως περιφερειακού ενεργειακού πόρου, ο οποίος συμβάλλει στα ενεργειακά αποθέματα ειδικότερα σε απομονωμένες περιοχές. Η ασφάλεια των ενεργειακών αποθεμάτων είναι ένας από τους κεντρικούς ενεργειακούς στόχους που επιδιώκει η Επιτροπή. Η διαφοροποίηση και η εκμετάλλευση των εγχώριων ενεργειακών πόρων, συμπεριλαμβανομένης της χρήσης τύρφης στα σκανδιναβικά κράτη μέλη και αλλού στην Κοινότητα, αποτελεί σημαντική πολιτική από αυτή την άποψη. Επιπλέον οι εθνικές πολιτικές που συνδυάζουν την παραγωγή της τύρφης με τη διατήρηση σημαντικών περιοχών όπουπάρχουν τυρφώνες και με την κατάλληλη εφαρμογή μιας πολιτικής όσον αφορά το στάδιο που ακολουθεί τη χρήση της τύρφης, ενδέχεται να έχουν θετικό αντίκτυπο σε όλο τον κύκλο ζωής της τύρφης στις συνολικές εκπομπές των αερίων θερμοκηπίου που εκλύονται κατά την παραγωγή και τη χρήση της.

Ο ρόλος της τύρφης ως πηγής ενέργειας αναλύεται περαιτέρω σε τεχνική και επιστημονική μελέτη με τίτλο «Evaluation of the fuel peat industry in the enlarged European Union» που ανατέθηκε από την Επιτροπή από κοινού σε ορισμένους οργανισμούς για την έρευνα στο θέμα της τύρφης στην Κοινότητα. Αντίγραφο της μελέτης διαβιβάζεται στην κ. βουλευτή καθώς και στη Γενική Γραμματεία του Κοινοβουλίου.